Az oktatási miniszter
12/2003. (V.23.) OM
r e n d e l e t e
a 2003/2004. tanév rendjéről
A közoktatásról szóló 1993. évi LXXIX. törvény (a továbbiakban: közoktatásról szóló törvény)
94. §-a (1) bekezdésének b) pontjában foglalt felhatalmazás alapján - szakképzés tekintetében a
szakképesítésért felelős miniszterekkel egyetértésben - a következőket rendelem el:
A rendelet hatálya
1. §
(1) A rendelet hatálya kiterjed
a) fenntartóra való tekintet nélkül
aa) az általános iskolákra,
ab) a szakmunkásképző iskolákra és szakiskolákra (a továbbiakban együtt: szakiskola),
ac) a gimnáziumokra, a szakközépiskolákra (a továbbiakban együtt: középiskola) (a szakiskola és
a középiskola együtt: középfokú iskola),
ad) az alapfokú művészetoktatási intézményekre,
ae) a gyógypedagógiai nevelési-oktatási intézményekre [a továbbiakban az aa)-ae) pont alattiak
együtt: iskola],
af) a diákotthonokra és kollégiumokra (a továbbiakban: kollégium),
ag) a többcélú intézményekre
[a továbbiakban az a) pont alattiak együtt: nevelési-oktatási intézmény];
b) a tanulókra és az iskolákba jelentkezőkre;
c) a pedagógusokra;
d) a nevelő és oktató munkát végző más szakemberekre és a nem pedagógus-munkakört
betöltőkre;
e) a tanulók és jelentkezők szüleire, gyámjára (a továbbiakban együtt: szülő).
(2) E rendelet alkalmazásában:
a) gyógypedagógiai nevelési-oktatási intézmény a fogyatékosság típusának megfelelően
létrehozott általános iskola, középiskola, szakiskola, kollégium, speciális szakiskola,
készségfejlesztő speciális szakiskola, illetve iskolai, kollégiumi tagozat, osztály, csoport,
b) többcélú intézmény az egységes iskola, az összetett iskola, a közös igazgatású közoktatási
intézmény és az általános művelődési központ, ha iskolai vagy kollégiumi feladatot lát el.
2
A tanév, a szorgalmi idő (tanítási év)
2. §
(1) A nevelési-oktatási intézményekben a munkát a tanév, ezen belül a szorgalmi idő, tanítási év
(a továbbiakban: szorgalmi idő) keretei között kell megszervezni. Az első és az utolsó tanítási nap
által meghatározott időszak a szorgalmi idő. A szorgalmi idő áll rendelkezésre egy iskolai évfolyam
követelményeinek oktatásához, elsajátításához. A szorgalmi idő első napja a tanév első napja.
(2) A 2003/2004. tanévben a szorgalmi idő első tanítási napja 2003. szeptember 1. (hétfő) és - ha
e rendelet másképp nem rendelkezik - utolsó tanítási napja 2004. június 15. (kedd). A tényleges
tanítási napok száma - ha e rendelet másképp nem rendelkezik – száznyolcvankét nap.
(3) Az iskola utolsó, befejező évfolyamán az utolsó tanítási nap
a) középiskolákban és a szakiskolában - a b) pontban meghatározott kivétellel - 2004. május 7., a
Belügyminisztérium fenntartásában lévő szakközépiskolákban 2004. május 21., a Honvédelmi
Minisztérium fenntartásában lévő szakképző iskolákban 2004. június 9.,
b) kisebbségi nyelven oktató és a két tanítási nyelvű középiskolákban 2004. május 6.,
c) szakiskolákban másfél éves képzésben tanulók részére 2004. január 16.
(4) Az alapfokú művészetoktatási intézményekben és a felnőttoktatásban a szorgalmi idő első és
utolsó napját - a szorgalmi idő első és utolsó hetének keretében - az igazgató határozza meg.
(5) A szakközépiskola és a szakiskola a szakképzési évfolyamon a szorgalmi időt február első
hetében is megkezdheti, amennyiben a 7/1993. (XII. 30.) MüM rendelet mellékleteként kiadott
Országos Képzési Jegyzékről szóló rendelkezés (továbbiakban: OKJ) a képzési időt nem teljes
évfolyamban határozza meg, vagy egyéb ok miatt az iskola a szakképző évfolyamot keresztféléves
oktatás keretében kívánja megszervezni. A szorgalmi idő első és utolsó napját az iskola igazgatója
állapítja meg.
(6) Az iskola igazgatója határozza meg a szorgalmi idő első és utolsó napját, ha a fogyatékos
tanuló az évfolyam követelményeit egy szorgalmi időnél hosszabb idő alatt teljesíti.
(7) A szorgalmi idő első féléve 2004. január 23-áig tart. Az iskolák 2004. január 30-áig értesítik a
tanulókat, illetőleg a kiskorú tanulók szüleit az első félévben elért tanulmányi eredményekről. A
(4)-(6) bekezdésben meghatározott esetben az első félév utolsó napját az igazgató állapítja meg. Az
értesítést ettől a naptól számított hét napon belül kell megküldeni.
(8) Az első és a második félév (a szorgalmi idő utolsó napja) lezárását követő tizenöt napon belül
az iskoláknak nevelőtestületi értekezleten el kell végezni a pedagógiai munka elemzését,
értékelését, hatékonyságának vizsgálatát. A nevelőtestületi értekezletről készített jegyzőkönyvet
meg kell küldeni - tájékoztatás céljából - az iskolaszéknek és a fenntartónak.
(9) Iskolai megemlékezést kell tartani
a) minden iskolában az aradi vértanúk (október 6.) emléknapja,
b) középiskolákban és szakiskolákban a kommunista diktatúrák áldozatainak (február 25.)
emléknapja, valamint a holokauszt áldozatainak (április 16.) emléknapja
alkalmából.
3
Tanítási szünet a szorgalmi időben, a tanítás nélküli munkanapok
3. §
A szorgalmi idő alatt a nevelőtestület a tanév helyi rendjében meghatározott pedagógiai célra öt
munkanapot - tanítás nélküli munkanapként - használhat fel, amelyből egy tanítás nélküli munkanap
programjáról a nevelőtestület véleményének kikérésével az iskolai diákönkormányzat jogosult
dönteni.
4. §
(1) Az őszi szünet időpontja: 2003. október 20-22. A szünet előtti utolsó tanítási nap október 18.
(szombat), a szünet utáni első tanítási nap október 27. (hétfő).
(2) A téli szünet 2003. december 22-étől 2004. január 2-áig tart. A szünet előtti utolsó tanítási nap
2003. december 19. (péntek), a szünet utáni első tanítási nap 2004. január 5. (hétfő).
(3) A tavaszi szünet 2004. április 8-ától április 13-áig tart. A szünet előtti utolsó tanítási nap
április 7. (szerda), a szünet utáni első tanítási nap április 14. (szerda).
(4) Az iskola az (1)-(3) bekezdésben meghatározott szünetek mellett - a szorgalmi idő kezdő és
befejező napjának változatlanul hagyásával - más időpontban is adhat a tanulóknak szünetet,
illetőleg a szünetek kezdő és befejező napját módosíthatja, ha a - közoktatásról szóló törvény
52. §-ának (16) bekezdésében meghatározottak megtartásával - heti pihenőnapon tartott tanítási
nappal - ehhez a szükséges feltételeket megteremti.
(5) A nemzeti és etnikai kisebbségi oktatásban részt vevő iskolák az (1)-(2) bekezdésben
meghatározott időpontoktól eltérhetnek, illetve a (4) bekezdésben meghatározottak szerint a tanulók
részére szünetet adhatnak, ha azt a nemzetiségi hagyományok vagy az anyanemzet hagyományai
indokolják.
(6) Az e §-ban szabályozott szünetek napjain, ha azok munkanapra esnek, az iskolának - szükség
esetén - gondoskodnia kell a tanulók felügyeletéről. A felügyelet megszervezéséről több iskola
közösen is gondoskodhat.
A vizsgák rendje
5. §
(1) A középiskolai érettségi vizsgákat és szakmai vizsgákat, a szakiskolai szakmai vizsgákat e
rendelet 1. számú mellékletében foglaltak szerint kell megtartani.
(2) Az alapfokú művészetoktatási intézményekben a szorgalmi idő utolsó három hetében lehet
vizsgát szervezni. A vizsga időpontját az iskola igazgatója határozza meg.
4
A felvételi eljárás és a beiratkozás
6. §
A tanköteles tanulók általános iskolába történő beíratásának, a középfokú iskolába történő
felvételi eljárásának és beiratkozásának rendjét külön jogszabály, a középfokú iskolai felvételi
eljárás lebonyolításának ütemezését e rendelet 3. számú melléklete tartalmazza.
Országos mérés, értékelés elrendelése
7. §
(1) A közoktatásról szóló törvény 93. §-ának (2) bekezdése, valamint a 3/2002. (II. 15.) OM
rendelet 11. §-ának (6) bekezdése alapján a 2003/2004. tanévben országos mérés keretében meg
kell vizsgálni
a) az alapkészségek meglétét (olvasás-szövegértés, matematikai eszköztudás) a hatodik, a
nyolcadik és a tizedik évfolyamon valamennyi tanulóra kiterjedően,
b) a tizenegyedik évfolyamon tanuló diákok tantárgyi készségeit magyar nyelv és irodalom,
történelem, matematika, valamint – ha az iskolában tanítják – angol és német nyelv tantárgyakból
minden érettségire felkészítő középiskolában a 2005-ben életbe lépő érettségi vizsgaszabályzat
írásbeli vizsga formáinak megfelelően. A vizsgálatban való részvétel minden középiskola számára
kötelező az e pontban felsoroltak közül minden, az iskola által magyar tannyelven tanított
tantárgyból. Az iskola minden tizenegyedik évfolyamos tanulója – az iskola beosztása szerint – a
felsoroltak közül egy érettségi tantárgyból vesz részt a vizsgálatban – a tanuló választása alapján –
közép- vagy emelt szinten.
(2) A vizsgálatokat és a méréseket az OKÉV szervezi meg a Kiss Árpád Országos Közoktatási
Szolgáltató Intézmény közreműködésével és az Országos szakértői névjegyzékben szereplő
szakértők bevonásával.
(3) Az (1) bekezdés
a) pontjában meghatározott méréseket 2004. május 17-én hétfőn kell lebonyolítani,
b) pontjában meghatározott feladatot 2004. május 18-án kedden kell lebonyolítani.
(4) Az OKÉV az (1) bekezdés b) pontjában meghatározott vizsgálatról 2004. december 10-ig
országos, az (1) bekezdés a) pontjában meghatározott vizsgálatokról 2004. november 30-ig
országos és intézményi szintű elemzést készít.
(5) Az OKÉV az országos szakmai mérések eredményeit tájékoztatás céljából megküldi a
Közoktatás-politikai Tanácsnak, valamint az Országos Köznevelési Tanácsnak, amelyek
gondoskodnak annak közzétételéről. Az OKÉV megküldi továbbá az intézményi szintű elemzéseket
az intézmények vezetőinek és fenntartóinak.
A tanulmányi versenyek
8. §
(1) E rendelet 2. számú melléklete tartalmazza azoknak a tanulmányi versenyeknek a jegyzékét,
amelyeket az Oktatási Minisztérium hirdet meg az iskolák részére, illetve amelyeket anyagilag
és/vagy szakmailag támogat.
5
(2) Az iskola a munkatervében határozza meg azokat a tanulmányi versenyeket, amelyekre
felkészíti a tanulókat.
(3) Az iskola a jegyzékben nem szereplő tanulmányi versenyre történő felkészítést akkor építheti
be a munkatervébe, ha azzal az iskolaszék, iskolaszék hiányában az iskolai szülői szervezet és az
iskolai diákönkormányzat egyetért.
(4) A szakképzés tanulmányi versenyei tekintetében az (1) és (3) bekezdésben foglaltakat azzal az
eltéréssel kell alkalmazni, hogy a szakképesítésért felelős miniszter az általa kiírt szakmai
tanulmányi versenyre vonatkozó felhívást közvetlenül küldi meg az Oktatási Közlöny részére
közzététel céljából.
Hatályba léptető rendelkezések
9. §
(1) Ez a rendelet a kihirdetését követő 8. napon lép hatályba.
(2) A 2002/2003. tanév rendjéről szóló 30/2002. (V. 15.) OM rendelet, valamint az azt módosító
47/2002. (VII. 17.) OM rendelet és az 50/2002. (IX. 10.) OM rendelet 2003. augusztus 31. napján
hatályát veszti.
B u d a p e s t, 2003. május " "
Dr. Magyar Bálint s.k.,
oktatási miniszter
6
1. számú melléklet a 12./2003. (V.23.) OM rendelethez
A vizsganapok
1. A tanítási év végi vizsgák ideje:
a) Az érettségi, szakmai írásbeli vizsgák kezdő napja
- a nemzetiségi és a két tanítási nyelvű középiskolákban 2004. május 7.,
- a középiskolákban nappali rendszerű oktatás esetén 2004. május 10.,
- a középiskolai felnőttoktatásban 2004. május 24.
b) A közös írásbeli érettségi-felvételi vizsgák ideje 2004. május 17-18-19.
c) Az érettségi szóbeli vizsgákat a nappali tagozaton 2004. június 9. és június 22. között, a
felnőttoktatás nappali munkarend szerint folyó, valamint esti, levelező tagozatán június 16. és
június 30. között kell megtartani.
d) A szakközépiskolákban, a szakiskolákban, a speciális szakiskolákban a szakmai vizsgák
írásbeli részét 2004. május 10. napjától, a gyakorlati és a szóbeli vizsgákat május 24. napjától kell
megtartani. A másfél éves szakmai képzésben tanulók számára 2004. február 2. napjától kell a
szakmai vizsgát folyamatosan megtartani.
2. A szeptemberi-októberi vizsgák ideje:
Az érettségi, szakmai vizsgák írásbeli részét a nemzetiségi és két tanítási nyelvű középiskolákban
2003. szeptember 26. napjától, az egyéb középiskolák nappali rendszerű iskolai oktatásában és a
felnőttoktatásban 2003. szeptember 29. napjától, szóbeli részét pedig október hónapban kell
megtartani.
A nappali rendszerű oktatásban
Nemzetiségi nyelv és irodalom, a két tanítási nyelvű középiskolák
célnyelve
2003. szeptember 26. de.
Magyar nyelv és irodalom 2003. szeptember 29. de.
Matematika 2003. szeptember 30. de.
Német nyelv 2003. október 1. de.
Fizika, Világbanki informatika* 2003. október 2. de.
Orosz nyelv 2003. október 2. de.
Olasz nyelv 2003. október 2. du.
Rajz és műalkotások elemzése 2003. október 2. du.
Kémia, Szakmai előkészítő tantárgy* 2003. október 3. de.
Spanyol nyelv 2003. október 3. du.
Latin nyelv, Héber nyelv 2003. október 3. du.
Angol nyelv 2003. október 6. de.
Francia nyelv 2003. október 7. du.
Az itt felsoroltakon kívül minden más idegen nyelv 2003. október 8. de.
A vizsgák délelőtt 8 órakor, délután 14 órakor kezdődnek.
* Szakközépiskolai tanulókra vonatkozó tantárgy
7
A felnőttoktatásban
Magyar nyelv és irodalom 2003. szeptember 29. du.
Matematika 2003. szeptember 30. du.
Fizika 2003. október 1. du.
Kémia, Szakmai előkészítő tantárgy* 2003. október 2. du.
Rajz és műalkotások elemzése, Szakmai előkészítő tantárgy* 2003. október 3. du.
Idegen nyelv 2003. október 6. du.
A vizsgák délután 14 órakor kezdődnek.
A felnőttoktatást folytató középiskolában azok a tanulók vizsgázhatnak e napon idegen nyelvből,
akik iskolai keretben, óraterv szerint tanulták a nyelvet.
A felnőttoktatást folytató középiskolában idegen nyelvből egyedi elbírálás alapján érettségizők a
nappali tagozatra előírt időpontban tehetnek írásbeli vizsgát.
[Lásd a Gimnáziumi Érettségi Vizsgaszabályzat I. fejezet 3. § (5) bekezdését.]
*Szakközépiskolai tanulókra vonatkozó tantárgy
3. Az érettségi vizsga írásbeli részének tantárgyankénti időpontja és sorrendje a gimnáziumi,
szakközépiskolai tanulók számára a 2004. május-június vizsgaidőszakban:
A nappali rendszerű oktatásban
Nemzetiségi nyelv és irodalom, a két tanítási nyelvű középiskolák
célnyelv
2004. május 7. de.
Magyar nyelv és irodalom 2004. május 10. de.
Matematika 2004. május 11. de.
Orosz nyelv 2004. május 11. du.
Fizika, Világbanki informatika* 2004. május 12. de.
Rajz és műalkotások elemzése 2004. május 12. du.
Kémia, Szakmai előkészítő tantárgy* 2004. május 13. de.
Latin nyelv, Héber nyelv 2004. május 13. du.
Angol nyelv 2004. május 14. de.
Német nyelv 2004. május 20. de.
Olasz nyelv 2004. május 20. du.
Francia nyelv 2004. május 21. de.
Spanyol nyelv 2004. május 21. du.
Az itt felsoroltakon kívül minden más idegen nyelv 2004. május 14. du.
A vizsgák délelőtt 8 órakor, délután 14 órakor kezdődnek.
* Szakközépiskolai tanulókra vonatkozó tantárgy
A felnőttoktatásban
Magyar nyelv és irodalom 2004. május 24. du.
Matematika 2004. május 25. du.
Fizika, egyéb közismereti természettudományos tantárgy 2004. május 26. du.
Kémia, szakmai előkészítő tantárgy 2004. május 27. du.
8
Rajz és műalkotások elemzése 2004. május 28. du.
Idegen nyelv 2004. június 1. du.
4. Az Országos Képzési Jegyzékről szóló - módosított - 7/1993. (XII. 30.) MüM rendelet szerint
folyó iskolarendszerű szakmai képzés szakmai írásbeli vizsganapjai:
2003. október 6-7-8-9-10. 14 órától
2004. február 9-10-11-12-13. 14 órától
2004. május 24-25-26-27-28. 8 órától
5. A Honvédelmi Minisztérium illetékességi körébe tartozó, a 7/1993. (XII. 30.) MüM rendelet
szerint folyó iskolarendszerű szakképzések február első hetében is megkezdhetők. A szakmai
vizsgák írásbeli vizsgaidőpontjai 2004. január 28. és június 11.
6. A Belügyminisztérium irányítása alá tartozó, a 7/1993. (XII. 30.) MüM rendelet szerint folyó
iskolarendszerű szakképesítések írásbeli vizsgaidőpontja az alábbi:
a) írásbeli: 2004. január 6. 10 óra
szóbeli és gyakorlati: 2004. január 19-23.
b) írásbeli: 2004. május 27. 10 óra
szóbeli és gyakorlati: 2004. június 8-25.
c) írásbeli: 2004. szeptember 30. 10 óra
szóbeli és gyakorlati: 2004. október 15-22.
7. A Földművelésügyi és Vidékfejlesztési Minisztérium illetékességi körébe tartozó, a 7/1993.
(XII. 30.) MüM rendelet szerint folyó iskolarendszerű szakképzések szakmai vizsgáinak írásbeli
vizsgaidőpontjai:
2003. október 6. 14 óra
2004. február 9. 14 óra
2004. május 24. 8 óra
8. A vizsgaidőszak meghatározásánál az akkreditált iskolai rendszerű felsőfokú szakképzés
esetében figyelembe kell venni a felsőoktatási intézmények vizsgarendjét.
Megjegyzés:
Az egyes OKJ szakképesítések írásbeli tantárgyi vizsganapjainak tételes felsorolását, valamint a
tételek átvételének idejét és módját a szakképesítésekért felelős miniszter az Oktatási Minisztérium
hivatalos lapjában közleményben teszi közzé.
9. A Magyar Táncművészeti Főiskola Nádasi Ferenc Gimnázium írásbeli érettségi vizsganapjai:
2004. május 3-4-5. Szóbeli vizsganapjai: 2004. május 25-26-27-28.
9
2. számú melléklet a 12/2003. (V.23.) OM rendelethez
Jegyzék a tanulmányi versenyekről
I. AZ OKTATÁSI MINISZTÉRIUM ÁLTAL MEGHIRDETETT ÉS FINANSZÍROZOTT
VERSENYEK
Országos Középiskolai Tanulmányi Versenyek
Magyar irodalom
Magyar nyelv
Történelem
Földrajz
Művészettörténet
Angol
Francia I. kategória
Francia II. kategória
Német I. kategória
Német II. kategória
Orosz
Olasz I. kategória
Olasz II. kategória
Spanyol
Latin
Matematika I. kategória
Matematika II. kategória
Matematika III. kategória
Informatika I. kategória
Informatika II. kategória
Fizika I. kategória
Fizika II. kategória
Fizika III. kategória
Biológia I. kategória
Biológia II. kategória
Kémia I. kategória
Kémia II. kategória
Mozgókép és médiaismeret
Filozófia magyar nyelven
Filozófia idegen nyelven
Nemzetiségi német
Nemzetiségi horvát
Nemzetiségi román
Nemzetiségi szerb
Nemzetiségi szlovák
Nemzetiségi szlovén
10
II. AZ OKTATÁSI MINISZTÉRIUM ÁLTAL MEGHIRDETETT ÉS ANYAGILAG
TÁMOGATOTT VERSENYEK
Általános iskolai nemzetiségi tanulmányi versenyek
Cigány népismeret
Horvát nyelv és irodalom
Horvát népismeret
Görög nyelv és irodalom
Görög népismeret
Német nyelv és irodalom
Német népismeret
Szerb nyelv és irodalom
Szlovák nyelv és irodalom
Szlovák népismeret
Szlovén nyelv és irodalom
Szlovén népismeret
Román nyelv és irodalom
Román népismeret
Az alapfokú művészetoktatási intézmények részére
IX. Országos klarinétverseny
IX. Országos oboa - és fagottverseny
X. Országos zongoraverseny
VIII. Országos kürtverseny
VII. Országos orgonaverseny
IX. Országos „Alba Regia” kamarazenei verseny
VI. Országos „Bartók Béla” hegedű - duó verseny
V. Országos furulyaverseny
II. Országos néptáncverseny (csoportos) az alapfokú évfolyamok növendékei számára
II. Országos grafika és fotó-videó verseny
I. Országos kerámia - tűzzománckészítő verseny
I. Országos bábjáték verseny
A művészeti szakközépiskolák és szakiskolák részére
II. Országos énekverseny
XI. Országos hegedűverseny
V. Országos zenekari verseny
III. Országos kamarazene verseny
VIII. Országos Starker János gordonkaverseny
II. Országos zeneszerzés verseny
VIII. Országos Kodály Zoltán szolfézs, párosének és népdal verseny
I. Országos csembaló- és blockflőte verseny
I. Országos brácsa-és bőgő verseny
11
VII. Országos mintázásverseny
XIII. Országos rajzverseny
VII. Országos népművészeti verseny
I. Országos néptáncverseny (szóló)
III. AZ OKTATÁSI MINISZTÉRIUM ÁLTAL ANYAGILAG TÁMOGATOTT
VERSENYEK
Általános Iskolai Tanulmányi Versenyek
„Nyelvünkben élünk” magyar nyelvi kommunikációs verseny
Varga Tamás Országos Matematikai Verseny
Országos angol nyelvi verseny
Országos német nyelvi verseny
Országos francia nyelvi verseny
Országos orosz nyelvi verseny
Országos Történelem Tantárgyi Verseny 7-8. évfolyam
Öveges József Fizikaverseny
Teleki Pál Országos Földrajz-Földtan Verseny
Herman Ottó Országos Biológiai Verseny
Hevesy György Országos Kémia Verseny
Kaán Károly Országos Természet- és Környezetismereti Verseny
Országos Népdaléneklési verseny
Bod Péter Könyvtárhasználati Verseny
Általános Iskolai Közlekedési ismereti verseny
„Szép Magyar Beszéd” verseny
Simonyi Zsigmond Kárpát-medencei Helyesírási Verseny
„Olvass velünk” olvasási verseny
Gyógypedagógiai Tanulmányi Versenyek
. Tanulásban akadályozott tanulók nevelését, oktatását ellátó általános iskolák tanulóinak XXIX.
Országos Komplex Tanulmányi Versenye
. Siket tanulók XXII. Borbély Sándor Országos Tanulmányi Versenye
. XX. Koncz Dezső tanulmányi verseny az értelmileg akadályozott tanulók nevelését, oktatását
ellátó általános iskolák tanulóinak
. Hallássérült tanulók XVIII. Hanyvári Pál kommunikációs versenye
Középiskolai Tanulmányi Versenyek
„Szép Magyar Beszéd” verseny
„Édes Anyanyelvünk” országos nyelvhasználati verseny
Arany János Irodalmi Verseny
Implom József Középiskolai Helyesírási Verseny
Országos Történelem Tantárgyi Verseny
Latin nyelvi verseny (A latin nyelvet 2 éve tanulók versenye)
Arany Dániel Matematikai Verseny
Lóczy Lajos Országos Földrajzi Verseny
Kitaibel Pál Biológia és Környezetvédelmi Verseny
Mikola Sándor Országos Tehetségkutató Fizikaverseny
12
Irinyi János Országos Középiskolai Kémiaverseny
Nemes Tihamér Országos Középiskolai Számítástechnikai Verseny
Pattantyús-Ábrahám Géza Középiskolai Technika Verseny
Révész Géza Országos Pszichológiai Verseny
Vizuális verseny
„Polgár az európai demokráciában” című országos verseny
Közismereti tantárgyi verseny szakiskolák tanulói részére
„Magyarország az én hazám” vetélkedő
„Örökségünk 48” történelmi vetélkedő
„Európa 2000.” állampolgári vetélkedő
„Magyar Kultúra Napja” Verseny
IV. AZ OKTATÁSI MINISZTÉRIUM ÁLTAL SZAKMAILAG TÁMOGATOTT
VERSENYEK
Általános Iskolai Versenyek
Curie Kémia Emlékverseny
Curie Környezetvédelmi, Környezetismereti, Természetismereti Emlékverseny
Kresznerics Ferenc Országos Anyanyelvi Verseny
Országos Környezet- és Egészségvédelmi Csapatverseny
Középiskolai Versenyek
Francia nyelvi verseny (magyar-francia tanítási nyelvű középiskolásoknak)
Dr. Less Nándor Földrajzverseny
Országos Logo Számítástechnikai Verseny
KöMaL 2003/2004. verseny
Országos Szilárd Leó Fizikaverseny
„Gazdasági Kalandjáték” középiskolai tanulmányi verseny
Komplex történelem verseny
„Európa-próba” V. Országos középiskolai tanulmányi pályázat
Földrajzi örökségünk
13
3. számú melléklet a 12/2003. (V.23.) OM rendelethez
A nevelési-oktatási intézmények működéséről szóló 11/1994. (VI. 8.) MKM rendelet 4. számú
mellékletében meghatározott középfokú iskolai felvételi eljárás lebonyolításának ütemezése a
2003/2004. tanévben
Határidők Feladatok
2003.09.15. Az Oktatási Minisztérium pályázatot hirdet az Arany János
Tehetséggondozó programra történő jelentkezésről.
2003.10.15. A középfokú iskolák az OM által közzétett közleményben foglaltak szerint
meghatározzák tagozatkódjaikat és megküldik a Felvételi Központnak,
továbbá a fenntartónak.
2003.10.31. A középfokú iskoláknak felvételi tájékoztatóban kell nyilvánosságra
hozniuk a felvételi eljárásuk rendjét. A 6 és 8 évfolyamos gimnáziumok
(fenntartói igazolás benyújtásával) továbbá a nyolcadik évfolyamok
számára a felvételi eljárást megelőző írásbeli vizsgát szervező középiskolák
bejelentik az OKÉV-nek a felvételi eljárást megelőző egységes írásbelin
való részvételi szándékukat.
Az általános iskola szóban tájékoztatja a nyolcadikos tanulókat a felvételi
eljárás rendjéről.
2003.11.28. Az OKÉV közzéteszi a 6 és 8 évfolyamos gimnáziumi írásbeli felvételit
szervező gimnáziumok, továbbá a nyolcadik évfolyamok számára a felvételi
eljárást megelőző írásbeli vizsgát szervező középiskolák jegyzékét.
2003.12.12. A tanulók jelentkezése az írásbeli felvételi vizsgára közvetlenül az írásbelit
tartó 6 és 8 évfolyamos gimnáziumok, továbbá azon középiskolák egyikébe,
amelyek a nyolcadik évfolyamos tanulók számára a felvételi eljárást
megelőző írásbeli vizsgát szerveztek.
2003.12.15. Az Arany János Tehetséggondozó programra történő pályázatok benyújtása.
2004.01.09-10. Az Arany János Tehetséggondozó programba tartozó intézmények
megszervezik a felvételi eljárást megelőző válogatást azonos szempontok és
azonos feladatok alapján.
2004.01.16-17. Pótfelvételi eljárás azon tanulók részére, akik az Arany János
Tehetséggondozó program beválogatási eljárásában alapos ok miatt nem
tudtak részt venni.
2004.01.30. 14.00 Írásbeli felvételi vizsgák az érintett 6 és 8 évfolyamos gimnáziumokban.
A főjegyző megküldi az általános iskolának a kötelező felvételi feladatot
ellátó középfokú iskola nevét és címét.
2004.01.31. 10.00 Írásbeli felvételi a nyolcadik évfolyamok számára a felvételi eljárást
megelőző írásbeli vizsgát szervező középiskolákban.
2004.02.02. 14.00 Pótló írásbeli felvételi vizsgák az érintett 6 és 8 évfolyamos
gimnáziumokban, továbbá a nyolcadik évfolyamok számára a felvételi
eljárást megelőző írásbeli vizsgát szervező középiskolákban azok számára,
akik az előző írásbelin alapos ok miatt nem tudtak részt venni.
2004.02.05. Az Oktatási Minisztérium az Arany János Tehetséggondozó programra
benyújtott pályázatok eredményéről értesíti az érdekelt szülőket, tanulókat
és általános iskolákat.
Jelentkezés a Belügyminisztérium és a fegyveres erők által fenntartott
iskolákba.
14
2004.02.09. Az írásbelit szervező 6 és 8 évfolyamos gimnáziumok valamint a nyolcadik
évfolyamok számára a felvételi eljárást megelőző írásbeli vizsgát szervező
középiskolák értesítik az írásbeli eredményéről a tanulókat.
2004.02. 13. Az általános iskola továbbítja a tanulói jelentkezési lapokat a középfokú
iskoláknak, a tanulói adatlapok első példányát pedig a Felvételi
Központnak.
(A 6 és 8 évfolyamos gimnáziumba történő jelentkezésről a tanuló
közvetlenül küldheti meg a jelentkezési lapot a gimnáziumnak, a tanulói
adatlapot a Felvételi Központnak.)
2004.02.16.-03.12. Általános felvételi eljárás.
2004.03.16. A középfokú iskola eddig az időpontig nyilvánosságra hozza az ideiglenes
felvételi jegyzéket.
2004.03.16.-03.18. A tanulói adatlapok módosításának lehetősége az általános iskolában.
2004.03.19. Az általános iskola eddig az időpontig elzárva őrzi az eredeti, korábban
beküldött tanulói adatlap második példányát. A módosító tanulói adatlapot
ekkor kell megküldeni a Felvételi Központnak.
2004.03.29. A Felvételi Központ elektronikus formában megküldi a középfokú
iskoláknak a hozzájuk jelentkezettek névsorát ABC sorrendben.
2004.04.09. A Felvételi Központ a módosító tanulói adatlapok alapján kiegészíti az
ideiglenes felvételi jegyzékben közzétett névsort.
2004.04.14. A középfokú iskola igazgatója a végleges felvételi jegyzéket (rangsor,
felvehető létszám, a biztosan fel nem veendők listája) megküldi a Felvételi
Központnak (elektronikus úton és írásban).
2004.04.23. A győri Felvételi Központ egyezteti az elektronikusan és levélben érkezett
igazgatói döntéseket, kialakítja a végeredményt az igazgatói döntések és
tanulói adatlapok egyeztetése alapján, és elküldi azt a középfokú iskoláknak
(egyeztetett felvételi jegyzék).
2004.04.28. A felvételt hirdető középfokú iskolák megküldik a felvételről, vagy az
elutasításról szóló értesítést a jelentkezőknek és az általános iskoláknak.
2004.05.07.-05.20. Rendkívüli felvételi eljárást kell tartani, ha az általános felvételi eljárás
keretében a felvehető létszám 90 %-ánál kevesebb tanulót vettek fel.
2004.05.07.-09.01. A középfokú iskola igazgatója rendkívüli felvételi eljárást írhat ki.
2004.05.24. A 2003.05.20-ig megtartott rendkívüli felvételi eljárást meghirdető iskola
igazgatója dönt a felvételi kérelmekről.
2004.06.02. A benyújtott kérelmek alapján lefolytatott jogorvoslati eljárás befejezése a
fenntartónál.
2004.06.21. Ha a tanköteles tanulót nem vették fel középfokú iskolába, az általános
iskola értesítést küld a tanulóról a tanuló állandó lakhelye (vagy
tartózkodási helye) szerint illetékes települési önkormányzat jegyzőjének.
2004.06.21.-23. Beiratkozás a középfokú iskolákba az iskola igazgatója által meghatározott
időben.
2004.08.10.-25. Beiratkozás a Belügyminisztérium és a fegyveres erők által fenntartott
iskolákba
2004.08.23-24. A tanköteles tanulók beíratása a kötelező felvételt biztosító iskolába (az
iskola által meghatározott időben).
2004.09.06. A tanköteles tanulók beíratásának elmulasztásáról a kötelező felvételt
biztosító iskola értesíti az illetékes jegyzőt.